projecte-aina/catalan_government_crawling huggingface dataset:
L'objecte de l'ajut és el manteniment de l'ocupació en microempreses i persones treballadores autònomes que tinguin fins a 10 persones treballadores a la seva plantilla que hagin vist suspesa la seva activitat per raó de la declaració de l'estat d'alarma.
El compromís, entre d'altres, dels beneficiaris de l'ajut és mantenir el 100% de la plantilla que tenien en el moment en què es va declarar l'estat d'alarma i, com a mínim, durant els dotze mesos següents a l'atorgament de l'ajut.
Les entitats beneficiàries dels ajuts són les microempreses, constituïdes legalment, i les persones treballadores autònomes donades d'alta al Règim Especial del Treball Autònom de la Seguretat Social (RETA) o a una mutualitat del col·legi professional com a sistema alternatiu, amb domicili fiscal; i, si escau, el centre de treball a Catalunya, que ocupin fins a 10 persones treballadores, que hagin vist suspesa la seva activitat per raó de la declaració de l'estat d'alarma regulat al Reial decret 463/2020, de 14 de març.
S'entenen com a suspensió d'activitat els supòsits següents:
- La suspensió de l'obertura de tots els establiments indicats a l'article 10 i l'Annex del Reial decret 463/2020, de 14 de març, i qualsevol altra normativa que l'afecti que es pugui aprovar amb posterioritat.
- La suspensió d'activitat a conseqüència d'haver patit una reducció dràstica i involuntària de més del 75% de la seva facturació.
Ser persona treballadora autònoma o microempresa que ocupi fins a 10 persones treballadores i tingui un volum de negoci anual o bé amb un balanç general anual que no superi els 2 milions d'euros, constituïdes legalment i amb establiment operatiu a Catalunya.
S'inclouen les societats mercantils, les societats cooperatives, les societats laborals, les societats civils privades i les comunitats de béns que ocupin fins a 10 persones treballadores.
Queden excloses les persones membres d'òrgans d'administració de societats, persones sòcies de cooperatives o societats laborals i els treballadors autònoms col·laboradors.
5.000.000 euros dels quals 4.500.000 euros amb càrrec al pressupost del Servei Públic d'Ocupació de Catalunya per a l'any 2020 i 500.000 euros amb càrrec al pressupost del Servei Públic d'Ocupació de Catalunya per a l'any 2021.
Del 31 de juliol de 2020 fins al 30 de setembre de 2020, ambdós inclosos.
Les entitats beneficiàries computaran el període de 12 mesos per al manteniment de l'ocupació en les seves plantilles a partir de l'endemà de la notificació de l'atorgament fins que hagin transcorregut 12 mesos.
El termini d'execució de les actuacions serà de 12 mesos comptadors des de la data de l'atorgament.
El procediment d'avaluació i acreditació de les competències professionals és el conjunt d'actuacions dirigides a avaluar i reconèixer aquestes competències adquirides a través de l'experiència laboral o de vies no formals de formació.
Les finalitats del procediment d'avaluació i acreditació són:
a) Avaluar les competències professionals de les persones, adquirides a través de l'experiència laboral i d'altres vies no formals de formació, a través de procediments i metodologies comunes que garanteixin la seva validesa, fiabilitat, objectivitat i rigor tècnic.
b) Acreditar oficialment les competències professionals, i afavorir la seva posada en valor amb la finalitat de facilitar, tant la inserció i la integració laboral i la lliure circulació en el mercat laboral com la progressió personal i professional.
c) Facilitar a les persones l'aprenentatge al llarg de la vida i l'increment d'una acreditació parcial acumulable, amb la finalitat de completar la formació conduent a l'obtenció del títol de formació professional o bé del certificat de professionalitat corresponent.
Els cursos de formació professional per a l'ocupació s'adrecen a persones treballadores en situació d'atur o en actiu.
L'oferta formativa d'especialitats és molt àmplia en tots els sectors econòmics i pot incloure pràctiques de perfeccionament en empreses.
Són programes formatius teoricopràctics que tenen com a finalitat millorar la qualificació professional i/o la capacitat d'inserció laboral mitjançant la consecució i el perfeccionament de les competències professionals de les persones participants.
Aquestes accions acostumen a impartir la formació necessària pel reconeixement del NIVELL BÀSIC en Prevenció de Riscos Laborals (que estableix el Reial decret 39/1997, de 17 de gener, pel qual s'aprova el Reglament dels serveis de prevenció).
Ja sigui perquè l'especialitat formativa contempla un mòdul formatiu específic, o perquè el SOC afegeix a l'acció formativa el mòdul complementari "FCOS02.
Bàsic de prevenció de riscs laborals" de 30 hores.
Les accions formatives es porten a terme a través dels Centres d'Innovació i Formació Ocupacional (CIFO), del SOC, i de les entitats col·laboradores en matèria de formació professional ocupacional, públics o privats.
(oferta formativa per al reconeixement del NIVELL BÀSIC en Prevenció de Riscos Laborals)
La Generalitat de Catalunya exerceix la competència de la formació professional contínua des de l'any 2004.
Així, es va crear el Consorci per a la Formació Contínua de Catalunya (CFCC), entitat de dret públic, amb personalitat jurídica pròpia, integrada per la Generalitat de Catalunya i els agents socials més representatius de Catalunya.
El Consorci s'encarrega de la gestió i execució dels programes de formació professional contínua, que es desenvolupen a Catalunya com a instrument essencial per garantir la formació al llarg de la vida i impulsar i difondre entre empresaris/es i persones treballadores la formació professional contínua al conjunt del territori català.
La informació sobre les tendències del mercat laboral i dels sectors que generen ocupació és bàsic per situar-nos en la realitat del món del treball.
És important tenir coneixement del funcionament del mercat laboral de la zona i del comportament de les ocupacions per poder prendre una decisió en relació amb l'objectiu professional que es busqui.
El mercat laboral pateix canvis importants contínuament, tant des de l'aspecte sociològic, com des de l'econòmic i el tecnològic.
Aquests canvis han propiciat la desaparició d'algunes feines i l'aparició d'unes altres.
Tenir cert coneixement de la situació del mercat laboral i les previsions de la seva evolució beneficia a l'hora de fixar objectius professionals.
Característiques en les relacions laborals
Les relacions laborals són les que s'estableixen entre les persones treballadores i l'empresa en un procés productiu.
Les persones treballadores sempre són una persona física, però l'empresa pot ser tant una persona física com una persona jurídica.
Les relacions laborals es regulen mitjançant els contractes de treball.
Informació sobre el mercat laboral, les ocupacions emergents i els perfils professionals més valorats per les empreses
El SOC ofereix diferents tipus d'ajuts i beques per a les persones treballadores en situació d'atur que participen en accions de formació professional per a l'ocupació i també en cursos del Consorci per a la Formació Contínua de Catalunya.
Hi ha ajuts per a transport públic, per a manutenció, per a manutenció i allotjament, beques per a assistència i ajuts per a conciliació.
Persones destinatàries de les beques: treballadors i treballadores desocupades que participin en accions de formació professional per a l'ocupació.
Termini de presentació de sol·licituds: des del 13 de desembre de 2019 fins al 27 de novembre de 2020.
Aquest tràmit es fa per internet mitjançant certificat digital o idCAT Mòbil
Resolució TSF/3400/2019, de 3 de desembre, per la qual s'obre la convocatòria anticipada per a l'any 2020 d'ajuts i de beques a les persones treballadores desocupades establerts en matèria de formació professional per a l'ocupació promoguts pel Servei Públic d'Ocupació de Catalunya (SOC-Beques)
Resolució TSF/3073/2018, de 20 de desembre, per la qual s'obre la convocatòria anticipada per a l'any 2019 d'ajuts i de beques a les persones treballadores desocupades i empreses establertes en matèria de formació professional per a l'ocupació promogudes pel Servei Públic d'Ocupació de Catalunya.
Feina Activa és el portal de feina que el Servei Públic d'Ocupació de Catalunya posa a disposició de la ciutadania i de les empreses per intermediar en el mercat laboral de manera lliure i gratuïta.
Els objectius del portal Feina Activa són:
Les empreses que vulguin disposar de més opcions telemàtiques per gestionar les seves ofertes de treball tenen a la seva disposició el servei d'intermediació de les Oficines de Treball.
Totes les empreses i persones que ho desitgin.
Per aprofitar al màxim els serveis i opcions que ofereix Feina Activa cal registrar-se i/o identificar-se com a persona candidata o empresa.
El procediment és molt senzill i intuïtiu, i s'hi accedeix des de la pàgina d'inici del portal.
Covid-19 i llibertat de circulació a la Unió Europea
La Unió Europea ha creat la plataforma Re-open EU per planificar viatges segurs per Europa, amb informació actualitzada de la situació a la frontera dels països membres.
En particular, 'Re-Open EU' inclou informació actualitzada sobre la situació a les fronteres, els mitjans de transport disponibles per viatjar, les restriccions de viatge vigents o les mesures de seguretat pública aplicables (com la necessitat de portar màscara o de mantenir la distància de seguretat o si s'ha d'emportar un certificat mèdic).
La pàgina està disponible en els 24 idiomes oficials de la Unió Europea.
Els Centres d'innovació i formació ocupacional (CIFO) formen la xarxa de centres propis del SOC.
Promouen accions de formació professional per a l'ocupació, de qualitat i adaptades a les necessitats de les persones, de les empreses i dels territoris, d'acord amb els requisits del sistema de formació i qualificació professionals de Catalunya.
Els programes anuals de formació professional dels CIFO tenen l'objectiu de millorar l'ocupabilitat mitjançant l'adquisició o l'actualització de competències professionals, especialment de les persones desocupades i/o de les demandants d'ocupació inscrites a les oficines de treball del SOC.
Una altra línia de treball dels CIFO és la formació de formadors, tant pel que fa a la metodologia com a l'especialització i el perfeccionament tècnic, juntament amb la investigació i la innovació metodològica.
Els programes anuals de formació dels CIFO inclouen:
La xarxa dels CIFO està formada per vuit centres, i cadascun és referent al territori en la formació especialitzada d'unes famílies professionals concretes.
Dos d'aquests centres formen part també, de la Xarxa de Centres Nacionals de Referència, d'àmbit estatal.
Són els que estan especialitzats en les àrees d'Operacions Mecàniques (CIFO Sant Feliu de Llobregat), i Arts Gràfiques (CIFO L'Hospitalet).
El Servei Públic d'Ocupació de Catalunya (SOC) posa en marxa, a partir del dilluns 30 de març a les 8h, un nou servei d'atenció telefònica gratuïta, a través del 900 800 046.
El SOC triplica el personal d'atenció telefònica a través del telèfon gratuït 900 800 046, que entra en funcionament demà 30 de març a les 8h.
A través d'aquest servei es podrà donar resposta a preguntes de la ciutadania relacionades amb com donar d'alta una demanda d'ocupació, la Renda Garantida de Ciutadania i tràmits i/o consultes que normalment es realitzen des d'una Oficina de Treball.
La mesura forma part d'un pla més ampli per reforçar el dispositiu d'atenció a la ciutadania i garantir la resposta a les consultes i gestions, un servei que s'ha vist alterat per l'alarma sanitària provocada per la Covid-19, ja que les mesures sanitàries per evitar l'extensió del virus han obligat a tancar al públic les Oficines de Treball i a minimitzar els efectius que hi treballen a porta tancada.
Per accedir a aquest servei les persones usuàries hauran de trucar al telèfon gratuït 900 800 046.
Un missatge enregistrat els demanarà el seu codi postal i, posteriorment, si la consulta té a veure amb la inscripció com a demandant d'ocupació o amb altres consultes o tràmits, en funció de la tipologia de la pregunta es respondrà directament o es derivarà a un altra dispositiu.
L'horari d'atenció telefònica serà de dilluns a divendres de 8h a 14h.
Truqueu si teniu dubtes en relació amb donar d'alta una demanda d'ocupació, la Renda Garantida de Ciutadania i altres tràmits i/o consultes que normalment es fan des d'una Oficina de Treball.
Informació per a la ciutadania, entitats, empreses i normativa
El treball en xarxa sense limitacions frontereres, permet enriquir els coneixements mutus i detectar noves fórmules.
Amb aquest objectiu el Servei Públic d'Ocupació de Catalunya col·labora en diferents xarxes i projectes internacionals per tal d'establir col·laboracions amb altres entitats i organismes de països i regions diverses per tal d'estar al dia de noves metodologies, tendències del mercat laboral i col·laborar en projectes que puguin aportar noves oportunitats al territori.
En aquesta línia, us presentem alguns dels projectes que estem duent a terme.
El Centre de Formació Professional d'Automoció (CFPA) és un centre públic adscrit al SOC especialitzat en el sector de l'automoció.
Aquest Centre, té com a objectiu, millorar la inserció i qualificació de les persones treballadores en situació d'atur i impulsar la millora de la qualificació dels treballadors, i afavorir a l'hora, la competitivitat de les empreses del sector de l'automoció com també les seves empreses auxiliars ( Decret 164/2014, de 16 de desembre)
L'oferta formativa que es pot impartir és àmplia i respon a les necessitats del sector productiu.
Es poden impartir cursos de certificats de professionalitat, de catàleg i de disseny propi, i totes tres formacions donen resposta a les necessitats d'un sector cabdal de l'economia catalana: l'automoció.
La formació que s'imparteix és teoricopràctica amb la finalitat de reproduir l'entorn real de l'empresa.
Centre de Formació Professional d'Automoció
Les instal·lacions del Centre de Formació Professional d'Automoció responen a les necessitats que té la indústria automobilística de comptar amb un centre que ofereixi formació exclusivament d'aquest àmbit.
El centre consta d'un edifici de més de 10.000 m2 construït en una superfície de 14.700 m 2.
Disposa de l'equipament següent:
- Àrea de mecanitzat convencional i CNC.
- Àrea de manteniment de carrosseries.
Altres serveis de què consta el centre són: cafeteria, auditori, dutxes i vestidors.
Des del Centre de Formació Professional d'Automoció es pot donar cobertura a diferents àrees professionals del sector de l'automoció.
Els cursos que es poden impartir són:
Autobús L1 La Vila-Hospital Sagrat Cor 3a parada – Polígon Seat (passa cada hora a l'hora i cinc minuts aproximadament)
La concertació territorial esdevé un element clau de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya, que ordena el sistema d'ocupació i regula el Servei Públic d'Ocupació de Catalunya, SOC, com a centre de governança d'aquest sistema.
L'article 15 de la Llei es refereix de manera específica i monogràfica a la concertació territorial com a element facilitador de l'encaix al territori, la coordinació i la integració de les actuacions ocupacionals.
En aquest marc, el Servei Públic d'Ocupació de Catalunya ha de promoure la concertació territorial amb les administracions locals, les organitzacions sindicals i empresarials més representatives de Catalunya, i les entitats arrelades en el territori.
La concertació territorial ha d'incloure la diagnosi, la coordinació, la integració i la proposta de planificació, ja que pot servir per gestionar o executar les polítiques d'ocupació, d'acord amb els criteris establerts al Pla de desenvolupament de les polítiques d'ocupació vigent (un dels instruments estratègics )
Desplegament de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya, en l'àmbit de la concertació territorial
L'àmbit territorial per a la concertació territorial és el local: comarques, agregacions de comarques, municipis de més de 50.000 habitants, o territoris, amb una realitat econòmica i ocupacional diferenciada, que comparteixen necessitats i objectius de desenvolupament i creació d'ocupació.
El resultat de la concertació es concreta en les estratègies territorials que sorgeixen de la identificació de les necessitats del territori, a partir de les quals es configuren i formulen les polítiques d'ocupació i desenvolupament local específiques.
En definitiva, la concreció de l'àmbit de la concertació territorial es tradueix en les estratègies, els plans i els altres instruments de planificació territorial.
La finalitat de les estratègies, els plans i els altres instruments de participació territorial són diagnosticar, planificar, coordinar, integrar i, si és el cas, gestionar les polítiques que fixa el Pla de desenvolupament de les polítiques actives d'ocupació, i adequar l'oferta dels serveis i programes ocupacionals a les necessitats del territori amb l'objectiu de millorar l'ocupabilitat i la inserció laboral de les persones i fomentar-hi el desenvolupament socioeconòmic.
El Servei Públic d'Ocupació de Catalunya (SOC) és un organisme autònom de naturalesa pública i de caràcter administratiu adscrit al departament de la Generalitat que té assignades les competències en matèria d'ocupació.
Crear ocupació i millorar-ne la qualitat són dos objectius fonamentals de les institucions i organismes europeus, que la Generalitat de Catalunya adopta plenament.
Per assolir aquests objectius, en el marc del difícil context econòmic i social dels últims anys neix la Llei 13/2015, del 9 de juliol, d'ordenació del sistema d'ocupació i del SOC, que també introdueix i estableix l'àmbit de la concertació territorial.
Així, la norma ordena, d'una banda, el sistema d'ocupació de Catalunya, que és el conjunt d'entitats, serveis i programes necessaris que promouen i desenvolupen la política pública d'ocupació, amb l'objectiu de garantir uns serveis ocupacionals de qualitat per a les persones i les empreses de Catalunya
I, de l'altra, regula el SOC, que és l'organisme que gestiona i integra el conjunt de programes i serveis ocupacionals per mantenir i fomentar l'ocupació estable i de qualitat.
Els cursos s'adrecen a les persones treballadores prioritàriament en situació d'atur, i tenen com a objectiu millorar la seva ocupabilitat amb l'assoliment de les competències professionals que demana actualment el mercat de treball, ja sigui mitjançant l'obtenció de Certificats de Professionalitat o bé la realització de cursos d'especialitat d'alt valor afegit en tots els sectors productius i zones del territori.
La metodologia és eminentment pràctica i està orientada tant a les demandes ocupacionals de les empreses com a les necessitats formatives de les persones.
L'oferta formativa inclou més de 100 cursos i la qualificació professional de 1.600 alumnes durant 21.500 hores de formació en aules i tallers, i també la possibilitat de fer pràctiques en empreses dins d'un entorn dinàmic i competitiu, tot sense cap cost per a l'alumnat.
Consulteu la programació 2020 als apartats específics de cada CIFO.
Els Centres d'Innovació i Formació Ocupacional del SOC inicien la programació dels cursos 2020 de Formació professional per a l'ocupació, cofinançada pel Fons Social Europeu
Les Oficines de Treball obertes al públic atenen amb cita prèvia
Actualment s'està procedint a la reobertura de les oficines de Treball del Servei Públic d'Ocupació de Catalunya (SOC) en la mesura que les fases de situació de l'estat d'alarma ho permeten.
Les oficines obertes al públic realitzaran atenció presencial, però sempre amb cita prèvia, ja que s'han tancat les sales d'espera al públic.
Els serveis que oferiran i per als que es podrà demanar cita prèvia, seran sempre els relacionats amb l'àmbit del SOC, a través del telèfon gratuït 900 800 046, (la persona que us atengui us facilitarà la cita previa, si la vostra oficina está oberta al públic).
Els ajuts de la Renda Garantida de Ciutadania es continuaran gestionant mitjançant el telèfon 900 800 046, i així mateix, mitjançant aquest telèfon es podran continuar realitzant consultes i tràmits per part de les oficines de Treball, sempre en l'àmbit de serveis del SOC.
Les consultes sobre prestacions i ajuts per desocupació s'han de continuar formulant al Servicio de Empleo Público Estatal (SEPE), a través de la seva pàgina web.
Per ser atès a les Oficines de Treball és imprescindible demanar cita prèvia al telèfon gratuït 900 800 046
Per consultar o tramitar la prestació econòmica per desocupació has d'anar al web del Servicio de Empleo Público Estatal (SEPE).
Les persones que s'inscriguin en aquestes ofertes passaran a formar part de les borses de treball del Servei Públic d'Ocupació de Catalunya (SOC) que serviran per cobrir contractacions de la campanya agrària d'aquest any.
Es mantindran actives mentre sigui necessària la contractació de personal per a la campanya agrària.
Pel que fa a les empreses que necessitin personal per treballar de temporers en la campanya agrària d'aquest any, poden adreçar la seva oferta a les adreces de correu electrònic, d'acord amb la seva ubicació.
El Servei Públic d'Ocupació de Catalunya (SOC) reforça els serveis i programes a les dones en situació de violència masclista amb la creació d'una Xarxa d'atenció especialitzada que s'implementarà a partir d'avui
El SOC reforça els serveis i programes a les dones en situació de violència masclista amb la creació d'una Xarxa d'atenció especialitzada, que s'implementarà a partir d'avui i de manera progressiva arreu del país.
Així, la primera fase del projecte permetrà disposar a cadascuna de les 69 Oficines de Treball d'una persona professional de referència que oferirà atenció personalitzada i permanent a les dones en situació de violència masclista.
La plantilla de professionals per fer aquesta tasca s'ampliarà fins a les 155 persones un cop s'hagi desplegat completament aquesta nova Xarxa.
Aquestes persones han rebut una formació específica, organitzada pel SOC i la Direcció General d'Igualtat del Departament de Treball, Afers Socials i Famílies.
Les característiques principals d'aquesta Xarxa d'atenció a les dones en situació de violència masclista:
Les 69 Oficines de Treball del país tenen personal capacitat per desenvolupar aquesta feina.
- Les demandants d'ocupació tindran un professional de referència en la seva Oficina de Treball, amb formació específica i permanent.
- La Xarxa permet homogeneïtzar els protocols i la manera d'actuar de totes les Oficines de Treball
- Es treballarà coordinadament no només a nivell intern sinó també amb els altres serveis al territori d'atenció integral contra la violència masclista.
- Es dissenyaran eines específiques de gestió i es crearà una comunitat virtual per compartir coneixements i bones pràctiques.
El compromís del SOC per millorar les seves polítiques per a les demandants d'ocupació que es troben en situació de violència masclista queda clarament recollit al Pla de desenvolupament de les polítiques d'ocupació 2019-2020 en assenyalar que és una de les situacions que requereix d'una actuació prioritària.
Els i les professionals d'aquesta Xarxa d'atenció han rebut formació específica organitzada conjuntament per la Direcció General d'Igualtat i el SOC
Oferta per als llocs de tècnics/tècniques de gestió
TSOC072-20 60 tècnics/tècniques de gestió A2-18 a les Oficines de Treball del SOC (pdf)
Oferta per als llocs d'administratius/ives
TSOC073-20 102 administratius/ives C1-16 a les Oficines de Treball del SOC (pdf)
Llistes provisionals de persones admeses i excloses
Publicades l'1 de setembre de 2020
Període de reclamacions finalitzat el 5 de setembre de 2020
Llistes definitives de persones admeses i excloses
- Procés TSOC072-20 60 tècnics/tècniques de gestió A2-18
Amb la publicació de les llistes definitives de persones admeses a cadascun dels processos s'han publicat les llistes de persones convocades a les sessions telemàtiques per a elecció de plaça, dutes a terme els dies 14 15 i 16 de setembre mitjançant l'aplicació ZOOM.
Relació de persones seleccionades
Un cop triades les places per ordre de persones candidates en cadascun dels processos, s'han elevat les propostes de nomenaments amb efectes d'1 d'octubre de 2020.